Сабақтың тақырыбы: « Бояулар әлемінде » Бейнелеу  өнері. 2-4 сынып

Сабақтың мақсаты: Оқушылардың бейнелеу пәнінен алған білімдерін, өнерлерін ортаға сала отырып, танымдық, сезімталдық қабілеттерін арттыру. Өнерге қызықтыру. Оқушыларға бейнелеу өнерінің қыр-сырын жан-жақты үйрету. Олардың дүниетанымын, эстетикалық талғамын кеңейту. Сурет салу дағдысын, логикалық ойлау, еске түсіру, елестету қабілеттерін және шығармашылығын арттыру. Өнерді құрмет тұту, оған сүйіспеншілігін арттыру. Өнерге баулу, шығармашылыққа тәрбиелеу.

Сабақтың түрі: Сайыс сабақ

Сабақтың әдісі: сұрақ-жауап, құрастыру, тақырыпқа сурет салу. 
Көрнекілігі: Суреттер, өнер жайлы нақыл сөздер, балалардың жас және сынып        ерекшеліктеріне сай таңдап алынған суретшілердің наюрморттары.

Керекті құрал-жабдықтар: акварель бояуы, гуашь, қылқалам, су, қарындаш,қолорамал.

Сабақтың барысы:

1.Ұйымдастыру
Әр сынып оқушыларын топқа бөліп отырғызу.

Оқушылардың назарларын сабаққа аудару, сайыс шартымен, тақырыбымен таныстыру.

2.Қазылар алқасын сайлау.

3. Кіріспе бөлім.
Жүргізуші:

Сәлем бердік баршаңызға ізетпен,

Ерекше бір құштарлық құрметпен.

Құтты болсын сайысымыз бүгінгі,

Ортаймасын қуаныш берекесі.

Алдарыңызға келіп тұр пәк көңілмен,

Сыныптың суретші өрендері.

«Білім – биік, алтын тұғыр» атты бастауыш сыныптар арасында 10 күндік апталық өтіп жатқандығын ескерту.

Әр сынып бойынша 2-4 сыныптар аралығында « Бояулар әлемінде » атты сабақтан тыс бейнелеу өнері пәнінен сайыс сабақ екендігін айтып өту.

4.Негізгі бөлім.
Әр сыныптың жас ерекшелігіне  сәйкес алынған бөлім тақырыптарымен таныстыру.
I – бөлім: 2, 3, 4 сынптарға еркін тақырып.
II – бөлім: Натюрморт

 Өнердің ең құнды түрінің бірі – бейнелеу өнері. Бұл өнер адамның көркемділік ойлау қабілетін дамытып, қызығушылығын арттырады. Сендер өмірге суретші көзімен қарай бастайсыңдар. Жай адам көзіне түсе бермейтін әсемдікті көресіңдер. Бейнелеу өнері дегеніміз не?
• Айналамызға өмір көріністерін жазықтықта, әрі кеңістікте бейнелеу
арқылы суреттейтін өнер түрі.

- Кескіндеме өнерінің натюрморт жанры. Кескіндеме өнерінің портрет, пейзаж, натюрморт т.б. жанрлары бар. Бүгін біз натюрмотр жанрына тоқталамыз.
Натюрморт (фр. nature morte – өлі табиғат) – бейнелеу өнері жанрының бірі; қоршаған ортадағы бір құрылымға топтастырылған түрлі тұрмыстық заттар мен жеміс-жидектерді, өсімдіктер, тағамдарды бейнелеу.
Натюрморт – жансыз заттар мен әр түрлі бейнеленген көркем сурет құралымен орындалған көркем шығарма болып табылады. Натюрморт -қарапайым, күрделі болып екіге бөлінеді.
Қарапайым натюрморт екі, үш заттан аспайтын, күнделікті тұрмыста қолданылатын қарапайым заттардан, бұйымдардан тұрады.
Ал, күрделі натюрморт көптеген заттардың жиынтығынан құралады. 
Натюрморт алғаш рет ХVІІ ғасырдың басында Голландияда пайда болады. Суретші қарабайыр тұрмыстың ең бір қарапайым көрнісін бейнелеген мен қаншалықты сұлулық , қаншалықты поэзия таба алады. Жай нәрсенің өзінен елең еткізер сұлулық баба білу суретшілердің төл мінезі болып табылады.
Қазақ суретшілері арасында Айша Ғалымбаеваның ұлттық натбрмортын, мың құбылта бояулармен салған шығармаларын тамашалауға болады. Сондай-ақ қазіргі кездегі қазақ суретшісі Ботакөз Ақанованың натюрморттарын атап айтуға болады. 
• Салынатын натюрморттың нұсқасы қойылады.
• Қағазға орналастыру заңдылықтары түсіндіріледі.
• Суретті қойылған заттардың симметрия сызығын сызудан бастаймыз. 
• Қойылған әр заттың пішіні қандай геометриялықденелерге ұқсастығына талдау жүргіземіз.
• Натюрмортты орналастырып болған соң, артық көмекші сызықтарын өшіріп бояуға дайындаймыз.
• Әр заттың түсіне сәйкістендіріп жарық көлеңкесін ажыратып бояймыз.
( 45 минут аралығнда жұмыс жасау. Оқушылардың салған суреттері бойынша әңгімелесу)
5 – бөлім. Қорытынды.
Әр сыныптың жұмыстарын жинақтап көрме ұйымдастыру
Жақсы салынған суреттерді анықтау. 

Оқушыларды мадақтау.

Әр сынып оқушыларына құрмет грамотасы және ынталандыру сыйлықтары беріледі.

I – орындар:
II – орындар:
III - орындар: 
